CELEX: 32022R0270
Language: sl
Date: 2022-02-23 00:00:00
Title: Izvedbena uredba Komisije (EU) 2022/270 z dne 23. februarja 2022 o popravku Izvedbene uredbe (EU) 2021/1410 o dovoljenju za pripravek iz Bacillus licheniformis DSM 28710 kot krmni dodatek za kokoši nesnice, manj pomembne vrste perutnine za nesenje jajc, vrste perutnine za razplod in okrasne ptice (imetnik dovoljenja Huvepharma NV) (Besedilo velja za EGP)

24.2.2022   
               
               
                  SL
               
               
                  Uradni list Evropske unije
               
               
                  L 43/7
               
            
         IZVEDBENA UREDBA KOMISIJE (EU) 2022/270
         z dne 23. februarja 2022
         o popravku Izvedbene uredbe (EU) 2021/1410 o dovoljenju za pripravek iz Bacillus licheniformis DSM 28710 kot krmni dodatek za kokoši nesnice, manj pomembne vrste perutnine za nesenje jajc, vrste perutnine za razplod in okrasne ptice (imetnik dovoljenja Huvepharma NV)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
         ob upoštevanju naslednjega:
         
                     (1)
                  
                  
                     Z Izvedbeno uredbo Komisije (EU) 2021/1410 (2) je bila za obdobje desetih let dovoljena uporaba pripravka iz Bacillus licheniformis DSM 28710 kot krmnega dodatka za kokoši nesnice, manj pomembne vrste perutnine za nesenje jajc, vrste perutnine za razplod in okrasne ptice.
                  
               
                     (2)
                  
                  
                     V Prilogi k Izvedbeni uredbi (EU) 2021/1410 je bila v stolpec „Vrsta ali kategorija živali“ vnesena napačna identifikacija vrste, za katero je dodatek odobren, ki je izključila purane za vzrejo.
                  
               
                     (3)
                  
                  
                     Izvedbeno uredbo (EU) 2021/1410 bi bilo zato treba ustrezno popraviti. Zaradi jasnosti je primerno, da se nadomesti celotna Priloga k navedeni izvedbeni uredbi.
                  
               
                     (4)
                  
                  
                     Da bi nosilci dejavnosti poslovanja s krmo lahko prilagodili označevanje dodatka in krme, ki ga vsebuje, popravljenim pogojem dovoljenja, bi bilo treba določiti prehodno obdobje za dajanje navedenih proizvodov na trg.
                  
               
                     (5)
                  
                  
                     Za ohranitev upravičenih pričakovanj zainteresiranih strani v zvezi s pogoji dovoljenja za dodatek bi morala ta uredba začeti veljati čim prej.
                  
               
                     (6)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Priloga k Izvedbeni uredbi (EU) 2021/1410 se nadomesti s Prilogo k tej uredbi.
         
         
            Člen 2
            
               1.   Pripravek iz Priloge in premiksi, ki vsebujejo navedeno snov, proizvedeni in označeni pred 25. avgustom 2022 po pravilih, ki se uporabljajo pred 25. februarjem 2022, se lahko še naprej dajejo na trg do porabe obstoječih zalog.
            
            
               2.   Posamična krmila in krmne mešanice, ki vsebujejo pripravek in premikse iz odstavka 1, proizvedeni in označeni pred 25. februarjem 2023 po pravilih, ki se uporabljajo pred 25. februarjem 2022, se lahko še naprej dajejo na trg do porabe obstoječih zalog.
            
         
         
            Člen 3
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 23. februarja 2022
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 268, 18.10.2003, str. 29.
         
            (2)  Izvedbena uredba Komisije (EU) 2021/1410 z dne 27. avgusta 2021 o dovoljenju za pripravek iz Bacillus licheniformis DSM 28710 kot krmni dodatek za kokoši nesnice, manj pomembne vrste perutnine za nesenje jajc, vrste perutnine za razplod in okrasne ptice (imetnik dovoljenja Huvepharma NV) (UL L 304, 30.8.2021, str. 8).
      
      
         
            PRILOGA
            
                        Identifikacijska številka dodatka
                     
                     
                        Ime imetnika dovoljenja
                     
                     
                        Dodatek
                     
                     
                        Sestava, kemijska formula, opis, analizna metoda
                     
                     
                        Vrsta ali kategorija živali
                     
                     
                        Najvišja starost
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum izteka veljavnosti dovoljenja
                     
                  
                        CFU/kg popolne krmne mešanice z 12-odstotno vsebnostjo vlage
                     
                  
                        
                           Kategorija: zootehnični dodatki. Funkcionalna skupina: stabilizatorji mikroflore
                        
                     
                  
                        4b1828
                     
                     
                        Huvepharma NV
                     
                     
                        
                           Bacillus licheniformis DSM 28710
                     
                     
                        
                           Sestava dodatka
                        
                        Pripravek iz Bacillus licheniformis DSM 28710,
                        ki vsebuje najmanj:
                        3,2 × 109 CFU/g dodatka.
                        V trdni obliki.
                        
                           Lastnosti aktivne snovi
                        
                        Žive spore Bacillus licheniformis DSM 28710.
                        
                           Analizna metoda
                            (1)
                        
                        Za štetje Bacillus licheniformis DSM 28710 v krmnem dodatku, premiksu in krmi:
                        
                                    —
                                 
                                 
                                    metoda razmaza na plošči EN 15784.
                                 
                              Za identifikacijo Bacillus licheniformis DSM 28710:
                        
                                    —
                                 
                                 
                                    gelska elektroforeza v pulzirajočem polju (PFGE).
                                 
                              
                     
                        kokoši nesnice
                        manj pomembne vrste perutnine za nesenje jajc
                        vrste perutnine za razplod
                        okrasne ptice
                     
                     
                        —
                     
                     
                        1,6 × 109
                        
                     
                     
                        —
                     
                     
                        
                                    1.
                                 
                                 
                                    V navodilih za uporabo dodatka in premiksov se navedejo pogoji skladiščenja in obstojnost pri toplotni obdelavi.
                                 
                              
                                    2.
                                 
                                 
                                    Uporablja se lahko v krmi, ki vsebuje naslednje dovoljene kokcidiostatike: diklazuril ali natrijev A lasalocid.
                                 
                              
                                    3.
                                 
                                 
                                    Nosilci dejavnosti poslovanja s krmo zaradi nevarnosti pri vdihavanju, stiku s kožo ali stiku z očmi za uporabnike dodatka in premiksov določijo operativne postopke in ustrezne organizacijske ukrepe. Kadar izpostavljenosti kože, dihal in oči s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z ustrezno osebno zaščitno opremo, vključno z zaščito za kožo, oči in dihala.
                                 
                              
                     
                        19.9.2031
                     
                  
               (1)  Podrobnosti o analiznih metodah so na voljo na naslednjem naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.